Eivät ole.
Pakolaiskiintiössä Suomi vastaanottaa YK:n pakolaisjärjestön (UNHCR) pakolaisiksi katsomia henkilöitä tai muita kansainvälisen suojelun tarpeessa olevia ulkomaalaisia. UNHCR määrittää eniten apua tarvitsevat ja esittää pientä osaa näistä henkilöistä uudelleensijoitettaviksi kiintiöpakolaisia vastaanottaviin maihin. Henkilöillä on jo Suomeen tullessaan pakolaisasema. Suomi ottaa kiintiöpakolaisia vastaan vuosittain, ja kiintiön koko vuodelle 2020 on 850 henkilöä.
EU:n sisäiset siirrot perustuvat tällä hetkellä jäsenmaiden vapaaehtoisiin toimiin. Päätöksellä Välimeren alueella olevien turvapaikanhakijoiden auttamisesta Suomi vastaa alueen EU-maiden akuuttiin tilanteeseen. Suomeen siirrettävien henkilöiden turvapaikkaprosessi käynnistyy vasta Suomessa. Heidän asiansa käsitellään turvapaikkamenettelyssä samoin kuin kenen tahansa vastaavassa asemassa olevan Suomeen saapuneen turvapaikanhakijan.